Samia Suluhu

Samia Hassan Suluhu (Zanzibar, 1960ko urtarrilaren 27a - ) tanzaniar politikaria da. 2021eko martxoaren 17an Tanzaniako lehendakaritza hartu zuen John Magufuli lehendakariaren ezusteko heriotzaren ostean. Herrialdearen historiako lehenengo emakume lehendakaria da eta Zanzibarren jaiotako lehen lehendakaria ere. Konstituzioaren arabera, Suluhu lehendakari izango da 2025eko hauteskundeak ospatzen diren arte.

2015ean Magufulirekin batera aurkeztu zen hauteskundetara, lehendakari-orde izateko. Tanzaniako lehenengo emakume lehendakari-ordea izan zen. Aurretik, Makunduchi barrutiko diputatua izan zen 2010 eta 2015 artean, Chama Cha Mapinduzi alderdiarekin. 2010ean lehendakariordearen bulegoan Estatu ministroa izan zen. Zanzibar eskualde erdi-autonomoaren ministra ere izan da. 2014an konstituzio berria idatzi zuen batzordearen lehendakari-orde izan zen.

Erreferentziak

Kanpo estekak 

Tanzaniako politikariak
Zanzibarrak